L'obra de teatre 'El último Tarzán' es representarà este dissabte en el Centre Cultural Mario Monreal
08 de febrer 2022

![](/media/hibjzoef/c_tarzancartel.jpg?width=587&height=831)

L’obra teatral _El último Tarzán_ es representarà este dissabte, 12 de febrer, a les 20 h en el Centre Cultural Mario Monreal, a càrrec de la companyia local Hongaresa de Teatre. Formada per un equip valencià, és una poderosa comèdia contemporània escrita per Paco Zarzoso a partir d'una idea original de l'actor i escenògraf Enric Juezas i amb música de Jesús Salvador _Chapi_. L’obra estarà interpretada per Enric Juezas, Lola López, Lara Salvador, Marcos Sproston, Wanda Bellanza i Junior Severo.

Tracta alguns dels temes que preocupen els creadors del projecte, i que estan de total actualitat, com els conflictes intergeneracionals, la relació amb la naturalesa i amb la nostra part més animal, el canvi climàtic i les creixents desigualtats econòmiques entre pobres i rics.

En un país molt jove de la vellíssima Àfrica viu un home mono dels de matxet en renyonera, cocodril més que esdentegat i pantera veterana. Des de molt xiquet llegia les novel·les de Tarzan amb tanta afició i gust, que de molt rellegir i poc dormir li van envair les lianes el cervell, embullant-li l'enteniment. La seua passió ‘tarzanesca’ va ser tan ardent, que es va embarcar en un vaixell fuster rumb a Guinea Equatorial i va abandonar per sempre la civilització. Este Tarzan castís viu amb la seua dona i els seus dos fills oferint als turistes els espectacles típics de la mitologia selvàtica de Tarzan (lluites amb cocodrils, fotografies amb la bonica Xita, visites al cementeri d'elefants...) El seu món s'esfondra quan es veuen obligats a exiliar-se del país i fugir a València i han de buscar noves formes de supervivència.

_El último Tarzán_ és una comèdia apta per a tots els públics, que s'interpreta en castella i té una duració d'aproximadament 80 minuts. Les entrades es poden adquirir en [servientradas.com](https://www.servientradas.com/espectaculo/AYUNTAMIENTO_DE_SAGUNTO/3/lultim-tarzan.html?buscador2=&fil_que=&fil_cuando=&fil_donde=46&fil_sala=90) a un preu de 7 euros.

*   [](http://www.facebook.com/sharer.php?u=https://aytosagunto.es/va/actualitat/l-obra-de-teatre-el-ultimo-tarzan-es-representara-este-dissabte-en-el-centre-cultural-mario-monreal/ "Facebook")
*   [](http://twitter.com/share?url=https://aytosagunto.es/va/actualitat/l-obra-de-teatre-el-ultimo-tarzan-es-representara-este-dissabte-en-el-centre-cultural-mario-monreal/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-obra-de-teatre-el-ultimo-tarzan-es-representara-este-dissabte-en-el-centre-cultural-mario-monreal/ "Linked In")
*   [](mailto:?body=https://aytosagunto.es/va/actualitat/l-obra-de-teatre-el-ultimo-tarzan-es-representara-este-dissabte-en-el-centre-cultural-mario-monreal/)